﻿— 85 — 



ou aviser à quelques moyens de la paix et ce pendant se faisoient plu- 

 sieurs allées et venues par le susdict Gombault vers le Roy pour ac- 

 corder quelques articles de paix assez peu raisonnables, pour tous jours 

 entretenir le dict s 1 Prince, soubs couleur de la dicte paix, encore qu'ils 

 n'en eussent aucune volunté , ce qu'il pensoient ne devoir estre cogneupar 

 le dict seigneur et sa compagnie; mais le dict sieur, qui n'a jamais eu 

 faulte de leurs advertissemens , avoit descouvert par quelques moyens 

 certains et par quelques courriers qui alloient et venoient ordinairement 

 de Paris vers le cardinal de Lorraine et mareschal de Vielleville , comme 

 ils les avertissoient ordinairement qu'ils fissent tout ce qu'il pourroient 

 pour empescher la venue des Reisters du dict seigneur Prince , ce qu'ils 

 esperoient bien certainement faire , comme ils avoient aussi assuré le 

 Roy, et que ce pendant ils sçavoient bien comme il falloit traicter et entre- 

 tenir les marescbaux en parlementant et leur faisant accroire de vouloir 

 faire la paix. Là dessus, n'estant pour lors rien faist, se départit la dicte 

 dame du dict lieu de Bray et s'en retourna vers la Rovne. 



Mon dict sieur le Prince tira son chemin droist vers la Rrye pour de 

 là aller en Champagne et Lorraine pour aller recevoir ses Reistres , des 

 quels , au dict temps , il eut certaines nouvelles et de leur acheminement. 



Au dict temps, monsieur de Glermont d Amboyse se départit de la 

 dicte compagnie sans dire adieu et avec assez peu d'occasions , pour raison 

 de quoy n'y a acquist pas grand honneur et n'a esté sans s'en repentir. 

 Le dict seigneur avoit réputation d'avoir auprès de soy de grands deniers , 

 les quels il aymoit et vouloit garder, au moins ainsi qu'on disoit. Néan- 

 moins son fils aisné est demeuré avec la dicte compagnie et de mon dict 

 seigneur le Prince, et avec la plus part de la compagnie de son dict père. 



Je ne veux oublver, ayant parlé de la marquise de Rothelin, comme 

 quelques jours auparavant elle a esté prise en son chasteau de Blandis 

 avec les petits enfans de mon dict seigneur le Prince qu'elle avoit avec 

 elle en garde. La prise fut faiste par son neveu qui a espousé sa nièce, 

 fille du feu sieur de Gyé , seigneur d'Entraguez , assez villement , en quoy 

 on peult accuser l'un et l'aultre, luy par ce que, quelques jours aupara- 

 vant, il lui avoit escrit qu'il vouloit la venir voyr avec petite compagnie 

 pour luy communiquer quelques affaires, à quoi elle prendroit bien plaisir, 

 et que, à ceste cause, elle luy mandast s'il seroit le bien venu , comme elle 

 fïst, et aussi qu'elle avertist, quand il viendrait, ceulx de la porte de le 

 laisser entrer ; au dict temps il ne faillit de venir et fist avertir qu'il estait 

 à la porte, suivant ce qu'elle sçavoit, et la porte luy fut ouverte sans 

 faire regarder quelle compagnie il pouvoit avoir avec luy. Il avoit avec 

 luy tant de pied que de cheval bien troys cent personnes toutes cachées 

 dedans les maisons, et luy, la porte ouverte, avec ceulx qui estaient les 

 plus près de luy commença à assaillir, tuer cl saccager les serviteurs de 

 sa tante et ce pendant, le reste y entra et se .saisit du chasteau; estant 



